CELEX: 62011CO0144
Language: mt
Date: 2011-09-08 00:00:00
Title: Digriet tal-Qorti tal-Ġustizzja (il-Ħames Awla) tat-8 ta' Settembru 2011. # Proċedura kriminali kontra Asad Abdallah. # Talba għal deċiżjoni preliminari: Giudice di pace di Mestre - l-Italja. # Rinviju għal deċiżjoni preliminari - Nuqqas ta' deskrizzjoni tal-kuntest fattwali tal-kawża prinċipali - Inammissibbiltà manifesta. # Kawża C-144/11.

Digriet tal-Qorti tal-Ġustizzja (Il-Ħames Awla) tat-8 ta’ Settembru 2011 – Proċeduri kriminali kontra Abdallah
      (Kawża C‑144/11)
      “Rinviju għal deċiżjoni preliminari – Nuqqas ta’ deskrizzjoni tal-kuntest fattwali tal-kawża prinċipali – Inammissibbiltà manifesta”
      Domandi preliminari - Ammissibbiltà - Domandi magħmula mingħajr informazzjoni suffiċjenti dwar il-kuntest fattwali - Inammissibbiltà
         manifesta (Artikolu 267 TFUE; Statut tal-Qorti tal-Ġustizzja, Artikolu 23; Regoli tal-Proċedura tal-Qorti tal-Ġustizzja, Artikoli
         92(1) u 103(1)) (ara l-punti 12, 13 u d-dispożittiv)
      
      Suġġett
      
         
               Talba għal deċiżjoni preliminari - Giudice di pace di Mestre - Applikabbiltà diretta tad-Direttiva 2008/115/KE tal-Parlament
                  Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini
                  ta’ pajjiżi terzi li jkunu qegħdin fil-pajjiż illegalment (ĠU L 348, p. 98) - Interpretazzjoni tal-Artikolu 2 tal-imsemmija
                  direttiva - Leġiżlazzjoni nazzjonali li tipprovdi għal multa ta’ bejn EUR 5.000 u EUR 10.000 għal barrani li jkun daħal illegalment
                  fit-territorju nazzjonali jew li mar jgħix hemm illegalment kif ukoll il-possibbiltà għall-qorti li tissostitwixxi l-imsemmija
                  multa bl-espulsjoni għal perijodu ta’ inqas minn ħames snin, f’każ ta’ kundanna kriminali.
               
            Dispożittiv
      It-talba għal deċiżjoni preliminari ppreżentata mill-Giudice di pace di Mestre (l-Italja) permezz ta’ deċiżjoni tas-16 ta’
         Marzu 2011, hija manifestament inammissibbli.